Victor Yanukovich

Victor Yanukovich es un politico de Ucraina. Il esset li presidente de Ucraina inter 2010 e februar 2014. Il nascet li 9-im de julí 1950 in Yenakijeve in li ost de Ucraina quam Victor Fedorovich Yanukovich. Il esset membre del Partise de Regiones inter 2003 e 2010.

Personal Vive
Il nascet quam filio del metalle-laborero e un infirmera li 9-im de julí 1950 in ost-ucrainian region Donbass. Su matre morit quande il esset in li etá de du annus e Victor Yanukovych habitat che su grandmatre. Pro furte e criminal assalte il esset convictet a quelc annus in li prison.

In li annu 1969 il comensat laborar in un metall-fabrica in su Yenakijeve quam gas-installator. In li annu 1980 il finit un Politecnic Institut in Donetsk (Ucraina) quam ingeniero de explotation de mines e mecanica.

Il laborat in prim quam auto-ferrero e mecanico. Plu quam 20 annus il laborat in li direction del statal industrie-interprenses Donbastransremont (Донбастрансремонт) e Ukrvuhlepromtrans (Укрвуглепромтранс) e in li Association del autmobiltrafic del Oblast Donetsk.

Victor Yanukovich es maritat desde li annu 1972 con Ljudmila Olexandrina e li cuple have li filios Olexandr (* 1973) e Victor (* 1981).

Victor Yanukovich parla solmen poc ucrainian e prefere li russ lingue pro que il originat ex un region del Ucraina ú li lingue russ domina e anc su familie parlat solmen li russ-lingue.

Political Cariera
 1996 - 1997 Vice-presidente del administration del Oblast Donetsk
 1997 - 2002 Presidente del administration del Oblast Donetsk e membre del parlament del oblast.
 2002 - 2004 Prim-ministre de Ucraina quam successor de Antatolij Kinach.
 2004 Yanukovich esset candidate por li oficie del presidente de Ucraina. Oficialmen il ganiat li duesim ronde de electiones ye li 21-im novembre 2004 con 51,99 percent, ma pos mult mass-demonstrationes pro manipulationes li resultate esset anulat per li tribunale. 
Yanukovich perdit li repitition del duesim ronde con 44,19 percent contra Victor Yushtchenko.
 2006 - 2007 Pos li victorie de su Partise de Regiones in li electiones parlamentari in devenit denov prim-ministre de Ucraina.
 2010 Victor Yanukovich es electet presidente de Ucraina. Il victet Yulija Timoshenko in li duesim ronde con 48.95 percent contra 45.47 percent. Yanukovich forlassat su Partise de Regiones.
 2013 Yanukovich anullat li signatura de un association con li Europan Union a favore de un strett alliantie con Russia. In li decembre 2013 comensat mass-protestes contra Yanukovich e su politica in mult partes del land.
 2014 Victor Yanokovich provat finir protestes contra su por-russian politica per violentie in li februar 2014. Li parlament demisset le e Yanukovich fugit a Russia.

Politica de Yanukovich
Yanukovich representa li interesses del ost-ucrainian industrial elite
Yanukovich prefere bon relationes del Ucrainia con Russia. Il ha fat li russ lingue li duesim oficial lingue in li sud e li ost de Ucraina. Pro to il ha haltat li integration de Ucraina in li Europan Union. Il persecute su political adversarios quam Yulija Tymoshenko quel es in prison. 
In li decembre 2013 denov mass-demonstrationes demanda li resignation de Yanukovich contra su exteriori politica. 
Yanukovich usat in li februar 2014 violentie por finir li masse-demonstrationes e es responsabil por li morte de circa 100 persones. 

Category:Ucraina